ai4bharat/Pralekha huggingface dataset:
প্রধানমন্ত্রীরদপ্তর
মহাত্মা জ্যোতিবা ফুলের জন্মবার্ষিকীতে প্রধানমন্ত্রীর শ্রদ্ধার্ঘ্য
নয়াদিল্লি, ১১ এপ্রিল, ২০২৩
প্রধানমন্ত্রী শ্রী নরেন্দ্র মোদী মহান সমাজ সংস্কারক মহাত্মা জ্যোতিবা ফুলের জন্মবার্ষিকীতে তাঁর প্রতি শ্রদ্ধা নিবেদন করেছেন। সামাজিক ন্যায় প্রতিষ্ঠা এবং সমাজের প্রান্তিক মানুষদের ক্ষমতায়ণে তাঁর অবদানকে প্রধানমন্ত্রী স্মরণ করেছেন। শ্রী মোদী মহাত্মা জ্যোতিবা ফুলের সম্পর্কে তাঁর ভাবনা সংক্রান্ত একটি ভিডিও ক্লিপ সকলের সঙ্গে ভাগ করে নিয়েছেন।
এক ট্যুইট বার্তায় প্রধানমন্ত্রী বলেছেন;
“মহাত্মা ফুলেকে তাঁর জন্মবার্ষিকীতে প্রণাম জানাই। সামাজিক ন্যায় প্রতিষ্ঠা এবং সমাজের প্রান্তিক মানুষদের ক্ষমতায়ণে তাঁর অবদানকে স্মরণ করি। তাঁর আদর্শ লক্ষ লক্ষ মানুষের মনে আশা ও শক্তি যুগিয়েছে।”
PG/CB/NS
(
শিল্পওবাণিজ্যমন্ত্রক
ভারত থেকে ফার্মা সামগ্রী রপ্তানি ২০১৩-১৪ থেকে ১০৩ শতাংশ বেড়েছে
নতুন দিল্লি, ১ মে, ২০২২
ভারতীয় ফার্মা সামগ্রীর রপ্তানিতে ২০১৩-১৪ থেকে ২০২১-২২ পর্যন্ত সময়ে ১০৩ শতাংশ বৃদ্ধি ঘটেছে। ২০১৩-১৪-তে ফার্মা সামগ্রীর রপ্তানির মূল্য ছিল ৯০ হাজার ৪১৫ কোটি টাকা। ২০২১-২২-এ তা বেড়ে হয়েছে ১ লক্ষ ৮৩ হাজার ৪২২ কোটি টাকা। ২০২১-২২-এ ফার্মা সামগ্রীর রপ্তানিতে যে সাফল্য অর্জিত হয়েছে তা এযাবৎ সর্বাধিক। উল্লেখ করা যেতে পারে, গত আট বছরে ফার্মা সামগ্রীর রপ্তানির পরিমাণ প্রায় ১০ বিলিয়ন মার্কিন ডলার বেড়েছে।
ফার্মা সামগ্রীর রপ্তানিতে সাফল্যের কথা উল্লেখ করে এক ট্যুইটে কেন্দ্রীয় বাণিজ্য ও শিল্পমন্ত্রী শ্রী পীয়ূষ গোয়েল বলেছেন, প্রধানমন্ত্রী শ্রী নরেন্দ্র মোদীর সুদক্ষ নেতৃত্বে ভারত বিশ্বের ফার্মাসি বা ঔষধালয় হয়ে উঠেছে।
২০২১-২২-এ ভারত থেকে ফার্মা সামগ্রীর রপ্তানিতে কোভিড-১৯ জনিত বিশ্বব্যাপী বাধা-বিপত্তি সত্বেও ইতিবাচক অগ্রগতি হয়েছে। ফার্মা সামগ্রীর রপ্তানিতে বাণিজ্যিক ভারসাম্য ভারতের অনুকূলেই রয়েছে। কারণ, বাণিজ্যের পরিমাণ ১৫ হাজার ১৭৫ মিলিয়ন মার্কিন ডলারের বেশি হয়েছে। উল্লেখ করা যেতে পারে, ভারত ফার্মা সামগ্রী উৎপাদনের পরিমাণের দিক থেকে তৃতীয় এবং উৎপাদিত মূল্যের দিক থেকে চতুর্দশ স্থানে রয়েছে। ভারতের এই সাফল্যের পেছনে রয়েছে আন্তর্জাতিক মানের উৎকর্ষতা, অত্যাধুনিক পরিকাঠামো, উৎপাদন খরচে প্রতিযোগিতা মূলক মনোভাব, সুদক্ষ মানব সম্পদ এবং উদ্ভাবন। ভারতীয় ফার্মাসিউটিক্যাল শিল্পের বর্তমান বাজার প্রায় ৫০ বিলিয়ন মার্কিন ডলার। এমনকি, ফার্মা সামগ্রীর রপ্তানিতে সারা বিশ্বে ভারতের অবদান ৫.৯২ শতাংশ। ভারত থেকে সর্বাধিক পরিমাণে ফার্মা সামগ্রী মার্কিন যুক্তরাষ্ট্র, গ্রেট ব্রিটেন, দক্ষিণ আফ্রিকা, রাশিয়া ও নাইজেরিয়ায় রপ্তানি হয়ে থাকে।
CG/BD/AS/
(Visitor Counter : 137
প্রধানমন্ত্রীরদপ্তর
জনৌষধি প্রকল্প সুলভে সেরা মানের ওষুধ যোগাবে - প্রধানমন্ত্রী
নয়াদিল্লী, ০৭ মার্চ, ২০২০
প্রধানমন্ত্রী শ্রী নরেন্দ্র মোদী আজ ভিডিও কনফারেন্সের মাধ্যমে প্রধানমন্ত্রী ভারতীয় জনৌষধি পরিযোজনার সুফলভোগী এবং জনৌষধি কেন্দ্রগুলির দোকান মালিকদের সঙ্গে মত বিনিময় করেন।
প্রধানমন্ত্রী বলেন, জনৌষধি দিবসকে কেবল একটি প্রকল্প উদযাপনের দিন হিসেবে দেখা উচিত নয়, বরং এই প্রকল্প থেকে লাভবান লক্ষ লক্ষ ভারতীয়ের সঙ্গে যোগসূত্র গড়ে তোলার দিন হিসেবে দেখা প্রয়োজন।
প্রধানমন্ত্রী বলেন, ‘আমরা প্রত্যেক ভারতীয়ের সুস্বাস্হ্যের জন্য চারটি উদ্দেশ্য নিয়ে কাজ করছি। প্রথমটি হল, প্রত্যেক ভারতীয়ের রোগমুক্তি। দ্বিতীয়, সব ধরনের রোগের সুলভে ভালো চিকিৎসা। তৃতীয়, আধুনিক পরিষেবা সম্বলিত হাসপাতাল, চিকিৎসার জন্য যথেষ্ট সংখ্যক ভালো চিকিৎসক ও চিকিৎসাকর্মী সুনিশ্চিত করা এবং চতুর্থ, মিশন মোড ভিত্তিতে যেকোন ধরনের চ্যালেঞ্জের মোকাবিলায় কাজ করা।’
শ্রী মোদী বলেন, জনৌষধি প্রকল্প দেশে প্রত্যেক ব্যক্তিকে সুলভে ভালো মানের চিকিৎসা পৌঁছে দেওয়ার ক্ষেত্রে এক গুরুত্বপূর্ণ যোগসূত্র।
তিনি আরও বলেন, ‘আমি অত্যন্ত আনন্দিত যে সারা দেশে ৬ হাজারেরও বেশি জনৌষধি কেন্দ্র খোলা হয়েছে। এই ধরনের কেন্দ্রের সংখ্যা ক্রমবর্ধমান, যার সুফল আরও বেশি সংখ্যক মানুষের কাছে পৌঁছে যাচ্ছে। এখন প্রতি মাসে ১ কোটির বেশি পরিবার জনৌষধি কেন্দ্রগুলির মাধ্যমে সুলভে ওষুধপত্র পাচ্ছেন।’
বাজারের তুলনায় জনৌষধি কেন্দ্রগুলিতে ওষুধের দাম ৫০-৯০ শতাংশ কম বলে উল্লেখ করে প্রধানমন্ত্রী জানান, ক্যান্সারের চিকিৎসায় ব্যবহৃত যে ওষুধের বাজার দাম প্রায় সাড়ে ৬ হাজার টাকা, তবে তা জনৌষধি কেন্দ্রগুলিতে পাওয়া যায় কেবল ৮০০ টাকায়।
আগের তুলনায় চিকিৎসার খরচ কমছে বলে অভিমত প্রকাশ করে প্রধানমন্ত্রী বলেন, ‘আমাকে জানানো হয়েছে যে জনৌষধি কেন্দ্রগুলির দরুন সারা দেশে দরিদ্র ও মধ্যবিত্ত শ্রেণীর কোটি কোটি মানুষ ২ হাজার ২০০ কোটি টাকা সাশ্রয় করেছেন।’
জনৌষধি কেন্দ্রগুলি পরিচালনার দায়িত্বে থাকা সব পক্ষের ভূমিকার প্রশংসা করে প্রধানমন্ত্রী এই প্রকল্পের সঙ্গে যুক্ত মানুষের অবদানকে স্বীকৃতি জানাতে পুরস্কার প্রবর্তনের কথা ঘোষণা করেন।
প্রধানমন্ত্রী বলেন, জনৌষধি প্রকল্প ভিন্নভাবে সক্ষম ব্যক্তিদের পাশাপাশি যুবাদের কাছেও আত্মবিশ্বাসের মাধ্যম হয়ে উঠছে। হাজার হাজার যুবক-যুবতী পরীক্ষাগারে জেনেরিক ওষুধগুলির গুণমান যাচাইয়ের প্রক্রিয়া সহ জনস্বাস্হ্য কেন্দ্রগুলিতে এই ওষুধ পৌঁছে দেওয়ার কাজে কর্মরত রয়েছেন।
তিনি বলেন, ‘সরকার দেশে স্বাস্হ্য পরিষেবার সম্প্রসারণে সর্বাত্মক প্রয়াস নিচ্ছে। জনৌষধি প্রকল্পকে আরও কার্যকর করে তোলার জন্য নিরন্তর কাজ চলছে।’
আয়ুষ্মান ভারত কর্মসূচির উল্লেখ করে প্রধানমন্ত্রী জানান, প্রায় ৯০ লক্ষ দরিদ্র রোগী এই কর্মসূচির সুফল পেয়েছেন। নিখরচায় ৬ লক্ষেরও বেশি ডায়ালিসিস করা হয়েছে। ওষুধের দাম নিয়ন্ত্রণের ফলে অত্যাবশ্যকীয় ১ হাজার ওষুধের দাম কমায় ১২ হাজার ৫০০ কোটি টাকার সাশ্রয় হয়েছে। স্টেন্ট ও হাঁটু প্রতিস্হাপনের খরচ কমায় লক্ষ লক্ষ রোগী নতুন জীবন পেয়েছেন।
প্রধানমন্ত্রী বলেন, ‘২০২৫ সালের মধ্যে দেশকে যক্ষ্মা মুক্ত করতে আমরা দ্রুত গতিতে কাজ করছি। যক্ষ্মা মুক্ত ভারত কর্মসূচির আওতায় দেশের প্রতিটি গ্রামে আধুনিক স্বাস্হ্য ও রোগী কল্যাণ কেন্দ্র গড়ে তোলা হচ্ছে। এখনও পর্যন্ত ৩১ হাজারেরও বেশি এ ধরনের কেন্দ্র গড়ে তোলা হয়েছে।’
প্রধানমন্ত্রী প্রত্যেক নাগরিককে স্বাস্হ্যক্ষেত্রে নিজ নিজ দায়িত্ব উপলব্ধি করার আহ্বান জানান।
তিনি বলেন, ‘আমাদের দৈনন্দিন কাজকর্মে পরিচ্ছন্নতা বজায় রাখা, যোগচর্চা, সুষম আহার, খেলাধুলা ও অন্যান্য শারীরিক কসরতের ওপর গুরুত্ব দিতে হবে। দৈহিক সক্ষমতা বজায়ের লক্ষে আমাদের এসব প্রচেষ্টা এক স্বাস্হ্যকর ভারত গড়ে তুলতে উপযোগী হবে।’
CG/BD/NS
(Visitor Counter : 76
প্রধানমন্ত্রীরদপ্তর
প্রধানমন্ত্রী কালাবুর্গি ও কাঞ্চিপুরমে গুরুত্বপূর্ণ উন্নয়নমূলক প্রকল্পের সূচনা করলেন
নয়াদিল্লি, ৬ মার্চ, ২০১৯
প্রধানমন্ত্রী শ্রী নরেন্দ্র মোদী আজ  কর্ণাটকের কালাবুর্গি এবং তামিলনাড়ুর কাঞ্চিপুরমে একাধিকগুরুত্বপূর্ণ উন্নয়নমূলক প্রকল্পের সূচনা করেছেন।
কর্ণাটকের কালাবুর্গিতে প্রধানমন্ত্রী ফলকের আবরণ উন্মোচন করে বেঙ্গালুরুর ইএসআইসি হাসপাতাল এবং মেডিকেল কলেজ জাতির উদ্দেশে উৎসর্গ করেন। এছাড়াও তিনি হুবলিতে কেআইএমএস চিকিৎসা প্রতিষ্ঠানের সুপার স্পেশালিটি ব্লক, বেঙ্গালুরুতে আয়কর অ্যাপিলেট ট্রাইব্যুনাল ভবন সহ বোতাম টিপে বেঙ্গালুরু বিশ্ববিদ্যালয়ে উত্তর-পূর্বাঞ্চল থেকে আগত ছাত্রীদের জন্য একটি হস্টেলের উদ্বোধন করেন। এরপর প্রধানমন্ত্রী ফলকের আবরণ উন্মোচন করে রায়চুরের রাষ্ট্রায়ত্ত ভারত পেট্রোলিয়াম কর্পোরেশন লিমিটেডের ডিপোটিকে কালাবুর্গিতে স্থানান্তরণ প্রক্রিয়ার সূচনা করেন।
শ্রী মোদী, প্রধানমন্ত্রী জন-আরোগ্য যোজনা – আয়ুষ্মান ভারত কর্মসূচির সুফলভোগীদের সঙ্গেও মতবিনিময় করেন।
তামিলনাড়ুর কাঞ্চিপুরমে প্রধানমন্ত্রী একাধিক জাতীয় মহাসড়ক প্রকল্পের সূচনা করেন। এই প্রকল্পগুলির মধ্যে রয়েছে – ভিকরাবান্দি থেকে থাঞ্জাভুর পর্যন্ত ৪৫সি জাতীয় মহাসড়কটিকে চারলেন বিশিষ্ট এবং ৪ নম্বর জাতীয় মহাসড়কের কারাইপেট্টাই থেকে ওয়ালাজাপেট পর্যন্ত অংশটিকে ছ’লেন বিশিষ্ট করার কাজের শিলান্যাস। তিনি এন্নোরের বার্ষিক ৫ মিলিয়ন মেট্রিক টন ক্ষমতাসম্পন্ন তরল প্রাকৃতিক গ্যাস টার্মিনালটি জাতির উদ্দেশে উৎসর্গ করেন। এই গ্যাস টার্মিনালটি তামিলনাড়ু ও প্রতিবেশী রাজ্যগুলিতে প্রাকৃতিক গ্যাসের চাহিদা পূরণে সাহায্য করবে। এছাড়াও শ্রী মোদী, বৈদ্যুতিকীকরণের পর এরোড-কারুর-তিরুচিরাপল্লী এবং সালেম-কারুর-দিন্দিগুল রেল লাইন জাতির উদ্দেশে উৎসর্গ করেন।
এরপর প্রধানমন্ত্রী, ভিডিও সংযোগের মাধ্যমে চেন্নাইয়ে মহিলাদের জন্য ডঃ এমজিআর জানকি আর্টস অ্যান্ড সায়েন্স কলেজে ডঃ এমজি রামচন্দ্রনের মূর্তির আবরণ উন্মোচন করেন।
আজ যে সমস্ত উন্নয়নমূলক প্রকল্পের সূচনা হয়েছে তার ফলে কর্ণাটক ও তামিলনাড়ুর মানুষ বিশেষভাবে উপকৃত হবেন।
CG/BD/DM
(Visitor Counter : 112
কর্মী, জন-অভিযোগএবংপেনশনমন্ত্রক
কেন্দ্রীয় মন্ত্রী জিতেন্দ্র সিং টিকা দানের উপযোগীদের উৎসাহিত করতে "টিকা উৎসব" উদযাপনের আহ্বান জানিয়েছেন
নতুন দিল্লি, ১১ এপ্রিল ২০২১
কেন্দ্রীয় কর্মী, জন- অভিযোগ এবং পেনশন মন্ত্রকের স্বাধীন দায়িত্বপ্রাপ্ত রাষ্ট্রমন্ত্রী ডক্টর জিতেন্দ্র সিং টিকাদানের উপযোগীদের উৎসাহিত করতে "টিকা উৎসব" উদযাপনের আহ্বান জানিয়েছেন।
টিকা উৎসব উপলক্ষে আজ ভার্চুয়াল বৈঠকে ডক্টর জিতেন্দ্র সিং বলেন, ভারতের নাগরিক হিসেবে প্রত্যেকের উচিত টিকাদান কর্মসূচিতে অংশ নেওয়া। সরকার যখন যেভাবে টিকা নেওয়ার ক্ষেত্রে বয়সের কথা উল্লেখ করছেন, সেই অনুযায়ী নাগরিকদের উচিত সমাজের স্বার্থে টিকা নেওয়া। যাতে দেশ করোনামুক্ত হতে পারে।
এ প্রসঙ্গে তিনি প্রধানমন্ত্রী শ্রী নরেন্দ্র মোদীর চারদফা মন্ত্রের কথা উল্লেখ করেন।
তিনি বলেন আগামী চার দিন ধরে ব্যক্তিগত স্তর, সামাজিক স্তর এবং প্রশাসনিক স্তর সহ একাধিক স্তরে এই টিকা উৎসব উদযাপন করা হবে। এর পাশাপাশি এটাও প্রচার করতে হবে যে টিকা নেওয়ার পর কোভিড সংক্রান্ত বিধি যথাযথভাবে পালন করতে হবে।
তিনি বলেন, টিকা নেওয়ার পর শরীরে অ্যান্টিবডি তৈরি হয়। কিন্তু এরপরেও যে করোনা হবে না সেটা জোর ভাবে বলা যাবে না। তবে, করোনা যাতে না হয় সেজন্য যথাযথ বিধি পালন করতে হবে।
CG/SB
(Visitor Counter : 126
ভারী শিল্প মন্ত্রক
বৈদ্যুতিক গাড়ি চার্জ দেওয়ার জন্য চার্জিং স্টেশন
নয়াদিল্লি, ০২ জুলাই, ২০১৯
বৈদ্যুতিক গাড়ি ব্যবহারকারীরা যাতে খুব সহজেই গাড়ি চার্জ দিতে পারেন সেই কারণে সরকারি এজেন্সি, শিল্পসংস্হা এবং গণ উদ্যোগে চার্জিং স্টেশন প্রতিষ্ঠার জন্য ফেম প্রকল্পের দ্বিতীয় পর্যায়ে বিশেষ সহায়তা দেওয়া হয়েছে।
এই প্রকল্পে বাজেটে আগামী তিন বছরে ১ হাজার কোটি টাকা বরাদ্দ করা হয়েছে। যদিও চার্জিং পরিকাঠামো গড়ে তোলার জন্য এই প্রকল্পে এখনও পর্যন্ত কোনও বরাদ্দ অনুমোদিত হয়নি।
রাজ্যসভায় গতকাল এক প্রশ্নের লিখিত জবাবে এই তথ্য দিয়েছেন ভারী শিল্প ও গণ উদ্যোগ মন্ত্রী শ্রী অরবিন্দ গণপত সাওয়ান্ত।
CG/SS/NS
(Visitor Counter : 62
প্রধানমন্ত্রীরদপ্তর
জাতীয় চলচ্চিত্র পুরস্কার প্রাপকদের অভিনন্দন প্রধানমন্ত্রীর
নয়াদিল্লি, ৩০ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী আজ জাতীয় চলচ্চিত্র পুরস্কার প্রাপক সকলকে অভিনন্দন জানিয়েছেন।
কেন্দ্রীয় মন্ত্রী শ্রী অনুরাগ সিং ঠাকুরের এক ট্যুইটের জবাবে প্রধানমন্ত্রী ট্যুইট করে বলেন, “যাঁরা আজ জাতীয় চলচ্চিত্র পুরস্কার পেয়েছেন, তাঁদের সকলকে অভিনন্দন। এই সম্মান তাঁদের সৃজনশীলতা এবং শিল্প, সংস্কৃতি ও বিনোদন বিশ্বে তাঁদের ভূমিকার যথাযোগ্য স্বীকৃতি”।
PG/PM/SB
(
কেন্দ্রীয়মন্ত্রিসভা
২০১৫ সালের নাবালক বিচার  আইনের সংশোধনকে কেন্দ্রীয় মন্ত্রিসভার অনুমোদন
নয়াদিল্লী, ১৭ ফেব্রুয়ারি, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে ২০১৫ সালের নাবালক বিচার  আইনের বিষয়ে নারী ও শিশু কল্যাণ মন্ত্রক যে সংশোধনের প্রস্তাব করেছে, সেটি অনুমোদিত হয়েছে। এর ফলে শিশুদের স্বার্থ যাতে আরও ভালোভাবে সুরক্ষিত হয় সেটি নিশ্চিত হবে।
এই সংশোধনীর ফলে নাবালক বিচার আইনের ৬১ নম্বর ধারা অনুসারে দত্তক সংক্রান্ত আদেশনামা জেলা শাসক এবং অতিরিক্ত জেলা শাসক জারিগ করতে পারবেন। এর ফলে বিভিন্ন মামলার দ্রুত নিষ্পত্তি হবে এবং দায়বদ্ধতা বৃদ্ধি পাবে। এছাড়াও যেসব শিশু অসহায় অবস্থার সম্মুখীন হয়, তাদের নানা সমস্যার সমাধান হবে। শিশু কল্যাণ কমিটির সদস্যদের নিয়োগ এবং বিভিন্ন ক্ষেত্রে শিশুদের ওপর অপরাধ সংগঠিত হলে সে বিষয়ে যেসব বিভ্রান্তি ছিল সেগুলিও এই সংশোধনীর ফলে দূর হবে।
প্রধানমন্ত্রীরদপ্তর
প্রধানমন্ত্রীর সঙ্গে সাক্ষাৎ উত্তরপ্রদেশের মুখ্যমন্ত্রীর
নয়াদিল্লি, ৫ সেপ্টেম্বর, ২০২৩
উত্তরপ্রদেশের মুখ্যমন্ত্রী শ্রী যোগী আদিত্যনাথ আজ প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন।
প্রধানমন্ত্রীর কার্যালয় থেকে এক্স পোস্টে লেখা হয়েছে;
“উত্তরপ্রদেশের মুখ্যমন্ত্রী শ্রী @myogiadityanath প্রধানমন্ত্রী @narendramodi-র সঙ্গে সাক্ষাৎ করেছেন। @CMOfficeUP”
AC/MP/NS
(
প্রতিরক্ষামন্ত্রক
প্রতিরক্ষা ক্ষেত্রের আধুনিকীকরণ
নয়াদিল্লি, ৩০ জুলাই, ২০১৮
সরকার স্বশস্ত্র বাহিনীর আধুনিকীকরণের জন্য বিভিন্ন পদক্ষেপ নিচ্ছে। নতুন যন্ত্রপাতি সংগ্রহ এবং প্রচলিত যান্ত্রিক ব্যবস্হার উন্নয়নের মাধ্যমে স্বশস্ত্র বাহিনীকে যে কোন ধরনের চ্যালেঞ্জ মোকাবিলার উপযুক্ত করে তোলার উদ্যোগ নেওয়া হয়েছে। প্রতিরক্ষা প্রতিমন্ত্রী ডঃ সুভাষ ভামরে আজ রাজ্যসভায় কুমারি সেলজার এক প্রশ্নের লিখিত জবাবে আজ একথা জানিয়েছেন। তিনি বলেছেন, নির্দিষ্ট পরিকল্পনা মেনেই এই আধুনিকীকরণের কাজ এগিয়ে চলেছে। রাষ্ট্রায়ত্ত্ব এবং বেসরকারি ক্ষেত্রে দক্ষতাকে কাজে লাগিয়ে প্রতিরক্ষা ক্ষেত্রে দেশজ প্রযুক্তি ব্যবহার করে স্বয়ংসম্পূর্ণতা অর্জনের জন্য সরকার উদ্যোগী হয়েছে। এক্ষেত্রে ভারতে উদ্ভাবিত ও নির্মিত যন্ত্রপাতি কেনার ওপর জোর দেওয়া হয়েছে। প্রতিরক্ষা সংক্রান্ত যন্ত্রপাতি ভারতে উৎপাদনে অনুকূল পরিবেশ তৈরি করার জন্য নিময়কানুন সরলীকরণ করা হয়েছে। এক্ষেত্রে বেসরকারি শিল্পসংস্হাকে যুক্ত করা এবং প্রযুক্তি হস্তান্তরের বিষয়টির ওপরও জোর দেওয়া হয়েছে। প্রতিরক্ষা সরঞ্জাম উৎপাদনের কাজে যাতে বেসরকারি ক্ষেত্রকে আরও বেশি করে যুক্ত করা সম্ভব হয়, তার জন্য সরকার কৌশলগত অংশিদারিত্বের এক নীতি ঘোষনা করেছে বলে মন্ত্রী জানান।
CG/PB/NS/…
(Visitor Counter : 33
উপ-রাষ্ট্রপতিরসচিবালয়
উপরাষ্ট্রপতি সকল ভারতীয় ভাষার প্রতি সমান সম্মান জানানোর আহ্বান জানিয়েছেন
নতুন দিল্লি, ১৪ সেপ্টেম্বর, ২০২০
উপরাষ্ট্রপতি শ্রী এম. ভেঙ্কাইয়া নাইডু সমস্ত ভাষার প্রতি সমান সম্মান জানানোর আহ্বান জানিয়েছেন। তিনি বলেছেন, কারোর উপর জোর করে কোনো ভাষা চাপিয়ে দেওয়া বা বিরোধিতা করা উচিত নয়।
হিন্দি দিবস ২০২০ উপলক্ষে মধুবন এডুকেশনাল বুকস আয়োজিত এক অনলাইন অনুষ্ঠানে উপরাষ্ট্রপতি বলেন, আমাদের সমস্ত ভাষাই ইতিহাসকে সমৃদ্ধ করেছে এবং ভাষার বৈচিত্র্য ও সংস্কৃতির ঐতিহ্যের জন্য আমাদের গর্বিত হওয়া উচিত।
১৯১৮ সালে মহাত্মা গান্ধী দক্ষিণ ভারত হিন্দি ভারত প্রচার সভা প্রতিষ্ঠা করেছিলেন। এই প্রসঙ্গ তুলে ধরে উপরাষ্ট্রপতি বলেন যে হিন্দি এবং অন্যান্য ভারতীয় ভাষাগুলিকে সব সময় একে অপরের পরিপূরক হিসেবে দেখা উচিত।
নাগরিকদের মধ্যে সদিচ্ছা, ভালোবাসা এবং মমত্ব বাড়ানোর জন্য পরামর্শ দিয়েছেন শ্রী নাইডু। তিনি অ-হিন্দিভাষী রাজ্য থেকে আসা ছাত্র-ছাত্রীদের হিন্দি শেখানো এবং হিন্দিভাষী রাজ্যগুলি থেকে আসা ছাত্র-ছাত্রীদের তামিল, তেলেগু এবং কন্নড়-এর মত একটি ভাষা শেখানোর পরামর্শ দিয়েছেন।
জাতীয় শিক্ষা নীতি – ২০২০-তে মাতৃভাষার প্রতি গুরুত্ব দেওয়ায় সন্তোষ ব্যক্ত করে উপরাষ্ট্রপতি বলেন, সমগ্র শিক্ষার জন্য মাতৃভাষায় শিক্ষা দেওয়া প্রয়োজন। তিনি বলেন, “এতে বাচ্চারা আরও ভালোভাবে শিখতে ও বুঝতে পারবে এবং তারা আরও ভালোভাবে তাদের ভাব প্রকাশ করতে পারবে”।
শুধু মাত্র মাতৃভাষাতেই নয়, হিন্দি এবং অন্যান্য ভারতীয় ভাষাতেও ভালো বই পাওয়ার সুযোগ রয়েছে এই প্রসঙ্গ উল্লেখ করে উপরাষ্ট্রপতি বলেন, এক্ষেত্রে প্রকাশনা সংস্থাগুলি গুরুত্বপূর্ণ ভূমিকা পালন করতে পারে।
সমস্ত ভারতীয় ভাষার একসঙ্গে প্রসারের প্রয়োজনীয়তার কথা তুলে ধরে শ্রী নাইডু প্রকাশক ও শিক্ষাবিদদের নিজস্ব ভাষায় কথাবার্তার মাধ্যমে কাজ চালিয়ে যাওয়ার আহ্বান জানান।
মধুবন এডুকেশনাল বুকস-এর কার্য নির্বাহী অধিকর্তা শ্রী নবীন রাজলানী, এনসিইআরটি-র অধ্যাপক ঊষা শর্মা সহ বিশিষ্ট ব্যক্তিবর্গ এদিনের অনলাইন অনুষ্ঠানে উপস্থিত ছিলেন।
(CG/SS/SKD
প্রধানমন্ত্রীরদপ্তর
দ্য ভয়েস অফ গ্লোবাল সাউথ শিখর সম্মেলনে নেতৃত্ববর্গের সমাপ্তি অধিবেশনে প্রধানমন্ত্রী নরেন্দ্র মোদীর প্রারম্ভিক বক্তব্য
নয়াদিল্লি, ১৩ জানুয়ারি, ২০২৩
মাননীয়গণ,
নমস্কার!
দ্য ভয়েস অফ গ্লোবাল সাউথ শিখর সম্মেলনে আপনাদের অভিনন্দন।
গত দু’দিন ধরে এই শিখর সম্মেলনে ১২০টিরও বেশি উন্নয়নশীল দেশের প্রতিনিধিদের অংশগ্রহণ প্রত্যক্ষ করেছে। দ্য গ্লোবাল সাউথে এটিই সর্ববৃহৎ ভার্চুয়াল সম্মেলন।
সমাপ্তি অধিবেশনে আপনাদের সঙ্গ পেয়ে আমি বাধিত।
মাননীয়গণ,
গত তিন বছর ছিল অত্যন্ত কঠিন সময়। বিশেষত আমাদের মতো উন্নয়নশীল দেশগুলির কাছে।
করোনা অতিমারী, জ্বালানী, সার, খাদ্যশস্যের মূল্যবৃদ্ধির চ্যালেঞ্জ, সর্বোপরি উত্তরোত্তর ভূ-রাজনৈতিক উত্তেজনা আমাদের উন্নয়নমূলক প্রচেষ্টার ক্ষেত্রে গভীরভাবে প্রভাব বিস্তার করেছে।
এতৎসত্ত্বেও নতুন বছরের সূচনা নতুন আশা নিয়ে হাজির হয়েছে। এজন্য আমি প্রথমেই আপনাদের সকলকে সুখকর, স্বাস্থ্যকর, শান্তিময়, সুরক্ষিত এবং সফল ২০২৩এর জন্য শুভেচ্ছা বার্তা জানাতে চাই।
মাননীয়গণ,
বিশ্বায়নের নীতিকে আমরা সকলে সমর্থন করি। ভারতের দর্শন সব সময় বিশ্বকে এক পরিবার হিসেবে দেখে এসেছে।
তবে উন্নয়নশীল দেশগুলি এমন এক বিশ্বায়নের কথা ভাবে যা জলবায়ু সংকট অথবা ঋণ সংকটের জন্ম দেয়না।
আমরা সেরকমই বিশ্বায়ন চাই যা টিকার অসম বন্টনের দিকে ঠেলে দেয়না অথবা অতি নিয়ন্ত্রিত বিশ্ব সরবরাহ শৃঙ্খলের পথে নিয়ে যায়না এবং উন্নয়নশীল দেশে অত্যাবশ্যক চিকিৎসা সরবরাহ প্রাকৃতিক দুর্যোগ বা মানবিক সংকটে দীর্ণ হয়না।
মাননীয়গণ,
কূটনৈতিক বার্তার সম্মিলনের স্বার্থে আমি আমাদের বিদেশ মন্ত্রকগুলির যুব আধিকারিকদের যুক্ত করতে ‘গ্লোবাল সাউথ যুব কূটনৈতিক মঞ্চ’-এর প্রস্তাব করছি।
উন্নয়নশীল দেশের ছাত্ররা যাতে ভারতে উচ্চশিক্ষা লাভ করতে পারেন সেদিকে তাকিয়ে ‘গ্লোবাল সাউথ বৃত্তি’র সূচনা করছে ভারত।
মাননীয়গণ,
আজকের অধিবেশনের আলোচ্য বিষয় ভারতের প্রাচীন প্রজ্ঞা দ্বারা অনুপ্রাণিত।
মানব সমাজের কাছে যা সুপ্রাচীন গ্রন্থ হিসেবে পরিচিত ঋক বেদের একটি স্তোত্রে বলা হচ্ছে: संगच्छध्वं संवदध्वं सं वो मनांसि जानताम्
যার অর্থ হল, আসুন আমরা সম্মিলিত হই, একত্রে কথা বলি, আমাদের মন যেন এক ঐক্যসূত্রে আবদ্ধ হয়।
অথবা অন্যভাবে বললে ‘কন্ঠস্বরের ঐক্য, উদ্দেশ্যের সমন্বয়’।
এই ভাবধারা থেকেই আমি আপনাদের বক্তব্য এবং মতামত শুনতে উন্মুখ হয়ে আছি।
ধন্যবাদ!
PG/AB/NS
(
উপ-রাষ্ট্রপতিরসচিবালয়
কিংবদন্তী সংগীত শিল্পী শ্রী এস.পি বালাসুব্রহ্মনিয়মের মৃত্যুতে উপরাষ্ট্রপতির শোকপ্রকাশ
নয়াদিল্লী, ২৫ সেপ্টেম্বর, ২০২০
উপরাষ্ট্রপতি কিংবদন্তী সংগীত শিল্পী শ্রী এস.পি বালাসুব্রহ্মনিয়মের মৃত্যুতে শোক ব্যক্ত করেছেন।
এক বিবৃতিতে উপরাষ্ট্রপতি জানিয়েছেন-
‘শ্রী এস.পি বালাসুব্রহ্মনিয়মের মৃ্ত্যুর খবর শুনে আমি হতবাক হয়ে গেছি। আমি তাঁকে বেশ কয়েক দশক ধরে চিনি। এটি সত্যিই সংগীত জগতে অপূরণীয় ক্ষতি এবং ব্যক্তিগতভাবে আমার কাছে খুবই গভীর আবেগঘন মুহুর্ত। তাঁর অসংখ্য গুণগ্রাহী তাঁকে এসপিবি বা বালু নামেই ডাকতেন। আমার জন্মস্থান নেল্লোর থেকেই তিনি এসেছিলেন। তাঁর অসামান্য সুর, মাতৃভাষার প্রতি তাঁর অনুরাগ, ভালোবাসা এবং তাঁর অসামান্য কর্মকান্ড তরুণ প্রজন্মের সংগীত শিল্পীকে অনুপ্রাণিত করেছিল।
তাঁর প্রয়াণে আমার এবং বিশ্বজুড়ে লক্ষ লক্ষ সংগীত প্রেমীদের হৃদয়ে শূন্যতার সৃষ্টি করেছে। দুর্ভাগ্যক্রমে এই করোনার জন্যই তাঁর মলিন কন্ঠ নিঃশব্দ হয়ে গেলে। কিন্তু অমলিন হাসি এবং হাস্যরস আমাদের স্মৃতিতে চিরকাল আবদ্ধ থাকবে। তাঁর অসাধারণ গানগুলি আমাদের কানে আগামীদিনও বেজে উঠবে এবং দীর্ঘদিন ধরে আমাদের চেতনায় অনুরণিত হবে।
আমি এই কিংবদন্তী সংগীত শিল্পীর প্রতি শ্রদ্ধা জানাই। তাঁকে গভীরভাবে জানতে পেরে আমি নিজেকে ধন্য মনে করছি। তাঁর পরিবারের এই অপ্রত্যাশিত ক্ষতির মুহুর্তে শক্তি দান করার জন্য আমি ঈশ্বরের কাছে প্রার্থনা করছি।’
(CG/SS/NS
প্রতিরক্ষামন্ত্রক
সীমান্তবর্তী অঞ্চলের পরিকাঠামো উন্নয়নে ২০২১-২২-এর বাজেটে সীমান্ত সড়ক সংগঠনের জন্য বরাদ্দ বৃদ্ধির প্রস্তাব
নতুনদিল্লি, ১৭ই ফেব্রুয়ারি, ২০২১
সীমান্তবর্তী অঞ্চলের পরিকাঠামো উন্নয়নে ২০২১-২২ সালের সাধারণ বাজেটে সীমান্ত সড়ক সংগঠনের জন্য বরাদ্দ বৃদ্ধির প্রস্তাব করা হয়েছে। সীমান্তে সড়কগুলির উন্নয়নের জন্য ব্যয়বরাদ্দর প্রস্তাব ৫,৫৮৬ কোটি ২৩ লক্ষ টাকা থেকে বাড়িয়ে ৬,০০৪ কোটি ৮ লক্ষ টাকা করা হয়েছে। এই অঞ্চলের রাস্তাগুলি রক্ষণাবেক্ষণের জন্য বাজেটে বরাদ্দ করা হয়েছে ৮৫০ কোটি টাকা, আগে এর পরিমাণ ছিল ৭৫০টাকা।
বাজেটে বরাদ্দ বাড়লে কৌশলগত দিক থেকে গুরুত্বপূর্ণ এলাকায় অত্যাধুনিক প্রযুক্তি , যন্ত্রপাতি কিনে নির্মাণ কাজ করতে সুবিধা হবে। সীমান্ত এলাকায় কৌশলগত বিভিন্ন সড়ক, সেতু ,সুড়ঙ্গ তৈরি করা যাবে
কেন্দ্রীয়মন্ত্রিসভা
সিডিআরআই-কে একটি আন্তর্জাতিক সংস্থা হিসেবে চিহ্নিত করা এবং সিডিআরআই-এর সঙ্গে এইচকিউএ-এর এক চুক্তি স্বাক্ষরের প্রস্তাব অনুমোদিত হল কেন্দ্রীয় মন্ত্রিসভার বৈঠকে
নয়াদিল্লি, ২৯ জুন, ২০২২
প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে আজ কোয়ালিশন ফর ডিজাস্টার রেসিলিয়েন্ট ইনফ্রাস্ট্রাকচার -কে একটি আন্তর্জাতিক সংস্থা হিসেবে চিহ্নিত করা এবং সিডিআরআই-এর সঙ্গে হেডকোয়ার্টার্স এগ্রিমেন্ট  স্বাক্ষরের প্রস্তাবে সম্মতি দেওয়া হয়। এর ফলে, ভারতীয় বিশেষজ্ঞদের দুর্যোগপ্রবণ দেশগুলিতে তথ্য সংগ্রহ, গবেষণা এবং সংশ্লিষ্ট অন্যান্য কাজে পাঠানো, সিডিআরআই-এর কর্মপ্রচেষ্টার জন্য আন্তর্জাতিক ক্ষেত্রে অর্থ সহায়তার প্রসার ঘটানো, বিপর্যয় মোকাবিলায় সংশ্লিষ্ট দেশগুলিকে কারিগরি সহায়তাদান, ঝুঁকির মোকাবিলায় স্থায়ী ব্যবস্থা গ্রহণে ঐ দেশগুলিকে নানাভাবে সাহায্য করা, দেশে ও বিদেশে বিপর্যয়রোধী পরিকাঠামো গঠন ও তার প্রসার, আন্তর্জাতিক বিশেষজ্ঞদের সঙ্গে ভারতের বিজ্ঞান ও প্রযুক্তি প্রতিষ্ঠানগুলির মত ও অভিজ্ঞতা বিনিময় ইত্যাদির কাজ সহজতর হবে।
প্রসঙ্গত উল্লেখ্য, ২০১৯-এর ২৮ আগস্ট সিডিআরআই গঠন এবং নয়াদিল্লিতে তার সচিবালয় স্থাপনের প্রস্তাব আনুষ্ঠানিকভাবে কেন্দ্রীয় মন্ত্রিসভার অনুমোদন লাভ করে। এজন্য সিডিআরআই-কে ৪৮০ কোটি টাকার অর্থ সহায়তাদানেরও প্রস্তাব করা হয়।
নিউ ইয়র্কে ২০১৯-এর ২৩ সেপ্টেম্বর রাষ্ট্রসঙ্ঘের পরিবেশ সংক্রান্ত এক শীর্ষ সম্মেলনের অবসরে সিডিআরআই-এর সূচনা করেন প্রধানমন্ত্রী শ্রী নরেন্দ্র মোদী। জলবায়ু পরিবর্তন এবং বিপর্যয় মোকাবিলায় ভারতের কর্মপ্রচেষ্টায় এটি ছিল এক উল্লেখযোগ্য সংযোজন।
(PG/SKD/DM
প্রধানমন্ত্রীরদপ্তর
সংসদ ভবন চত্বরে সুসজ্জিত আলোকমালার উদ্বোধন করেন প্রধানমন্ত্রী
নয়াদিল্লি, ১৩ আগস্ট, ২০১৯
স্বাধীনতা দিবস উদযাপনের প্রস্তুতি প্রায় সম্পূর্ণ। এই উপলক্ষে প্রধানমন্ত্রী শ্রী নরেন্দ্র মোদী মঙ্গলবার সন্ধ্যায় সংসদ ভবন চত্বরে সুসজ্জতি আলোকসজ্জার উদ্বোধন করেন। উদ্বোধনের পর প্রধানমন্ত্রী ঐ আলোকসজ্জার কিছু অংশ ঘুরে দেখেন। নর্থ ব্লক, সাউথ ব্লক, রাষ্ট্রপতি ভবনের মতো গুরুত্বপূর্ণ সরকারি প্রতিষ্ঠানগুলি এই আলোকমালায় সাজানো হয়েছে। নাগরিকদের কাছে এই ধরনের আলোকসজ্জা খুবই আকর্ষণীয় যা আরও বেশি করে দর্শকদের এগুলি দেখার জন্য উৎসাহিত করছে।
CG/CB/DM
(Visitor Counter : 88
প্রতিরক্ষামন্ত্রক
ভারতীয় বিমান বাহিনীর জন্য হ্যাল থেকে ৮৩ টি লাইট কম্বাট এয়ারক্রাফট, 'তেজাস' সংগ্রহের অনুমোদন দিয়েছে মন্ত্রিসভা
নতুন দিল্লি, ১৩ জানুয়ারি, ২০২১
প্রধানমন্ত্রী শ্রী নরেন্দ্র মোদীর পৌরহিত্যে দিল্লিতে ১৩ জানুয়ারি মন্ত্রিসভার বৈঠকে ভারতের বিমান বাহিনীর জন্য ৭৩টি লাইট কম্বাট এয়ারক্রাফট, তেজাস- এমকে-ওয়ানএ এবং ১০টি তেজাস- এমকে ওয়ান সংগ্রহের জন্য অনুমোদন দেওয়া হয়েছে। এজন্য ৪৫,৬৯৬ কোটি টাকা এবং নকশা ও পরিকাঠামো উন্নয়নের জন্য আরও ১,২০২ কোটি টাকা বরাদ্দ করা হয়েছে।
লাইট কম্বাট এয়ারক্রাফট এমকে-ওয়ান এ-টিতে দেশীয়ভাবে নকশা করা হয়েছে। এটি একটি উন্নত এবং অত্যাধুনিক মানের ফোর প্লাস প্রজন্মের ফাইটার বিমান। এই বিমানটিতে রয়েছে বৈদ্যুতিন স্ক্যান যুক্ত রেডার, ভিসুয়াল রেঞ্জ মিসাইল, বৈদ্যুতিন ওয়্যারফেয়ার স্যুট, এয়ার টু এয়ার রিফুয়েলিং প্রভৃতি। ভারতীয় বিমান বাহিনীর জন্য এটি হলো প্রথম দেশীয় নকশায় তৈরি যুদ্ধবিমান।
মন্ত্রিসভার এদিনের বৈঠকে ভারতীয় বিমানবাহিনীর পরিকাঠামোগত উন্নয়নের জন্য বেশকিছু পদক্ষেপ গ্রহণের কথা বলা হয়। এর মধ্যে তাদের বেস ডিপো গুলি রক্ষণাবেক্ষণের কথা বলা হয়েছে।
আত্মনির্ভর ভারত অভিযানের অঙ্গ হিসেবে সরকার প্রতিরক্ষা ক্ষেত্রেও দেশীয় ভাবে তৈরি নকশা, প্রযুক্তি ও তার প্রয়োগের উপর গুরুত্ব আরোপ করেছে। হিন্দুস্তান এরোনটিক্স লিমিটেড, হ্যাল- তৈরি করছে লাইট কম্বাট এয়ারক্রাফট। ভারতের ৫০০ টিরও বেশি সংস্থা এবং এমএসএমই গুলিকে নকশা তৈরি ও উৎপাদনের কাজে বরাত দেওয়া হয়েছে।
প্রতিরক্ষামন্ত্রক
সীমান্ত সড়ক সংস্থা  কৌশলগত শ্রীনগর-লেহ্ মহাসড়কটি চার মাস পর খুলে দিয়েছে
নতুন দিল্লি, ১২ এপ্রিল, ২০২০
লাদাখের সঙ্গে বিশ্বের অন্যান্য দেশের সংযোগ রক্ষাকারী কৌশলগত শ্রীনগর-লেহ্ মহাসড়কটি শনিবার থেকে খুলে দিয়েছে সীমান্ত সড়ক সংস্থা । প্রাথমিকভাবে প্রায় ১৮ টি তেলের ট্যাঙ্কার এবং অন্যান্য প্রয়োজনীয় পণ্য সামগ্রী জোজিলা পাস থেকে লেহ / লাদাখের দিকে যাওয়ার অনুমতি দেওয়া হয়েছে। জোজিলা পাসে নতুন করে তুষারপাত হওয়া সত্ত্বেও এই পরিচালন ব্যবস্থা করা হয়েছে।
গত বছরের ডিসেম্বর থেকে জোজিলা পাসে তুষারপাতের কারণে ৪২৫ কিলোমিটার দীর্ঘ রাস্তাটি বন্ধ ছিল।তবে লাদাখের বিভাগীয় কমিশনারের নির্দেশ অনুসারে লাদাখ কেন্দ্রশাসিত অঞ্চলের জন্য নিত্য প্রয়োজনীয় পণ্যসামগ্রী মজুত করার কাজ শুরু হয়েছে । প্রকল্প 'বেকন 'এবং প্রকল্প 'বিজয়ক'এর দলের সঙ্গে যুক্ত কর্মীদের কথা মাথায় রেখে ১১,৫০০ ফুট উচ্চতায় জোজিলার চারপাশে নতুন করে জমা হওয়া তুষার পরিষ্কার করে রাস্তাটিকে যানবাহন চলাচলের উপযোগী করে তোলা হয়েছে।
এই বছরের তুষারপাত গত ছয় দশকের রেকর্ড ভঙ্গে দিয়েছে। তাই বিআরও পরিচালিত বেকন প্রকল্পের মাধ্যমে গগনগির থেকে জিরো পয়েন্ট পর্যন্ত তুষার পরিস্কারের কাজ শুরু হয়েছে এবং বিজয়ক প্রকল্পের মাধ্যমে একই ধরণের কাজ সম্পন্ন হয়েছে দ্রাস থেকে জিরো পয়েন্ট পর্যন্ত।
(CG/SS
স্বরাষ্ট্র মন্ত্রক
কেন্দ্রীয় স্বরাষ্ট্র মন্ত্রী জাতীয় নাগরিকপঞ্জী সংক্রান্ত বিভিন্ন বিষয় পর্যালোচনা করলেন
নয়াদিল্লি, ২০ অগাস্ট, ২০১৯
কেন্দ্রীয় স্বরাষ্ট্র মন্ত্রী শ্রী অমিত শাহ এক বৈঠকে অসমে জাতীয় নাগরিকপঞ্জীর  চূড়ান্ত তালিকা প্রকাশের সঙ্গে যুক্ত বিভিন্ন দিক খতিয়ে দেখেন। নতুন দিল্লিতে সোমবার এই বৈঠকে কেন্দ্রীয় স্বরাষ্ট্র সচিব, অসমের স্বরাষ্ট্র সচিব ও উচ্চপদস্থ আধিকারিকরা উপস্থিত ছিলেন। সাম্প্রতিক সপ্তাহগুলিতে কেন্দ্রীয় স্বরাষ্ট্র মন্ত্রক এবং অসম সরকারের মধ্যে বিভিন্ন বিষয়ে যে কথাবার্তা হয়েছে তা নিয়ে বৈঠকে বিস্তারিত আলোচনা হয়।
বৈঠকে সিদ্ধান্ত হয়েছে যে, জাতীয় নাগরিকপঞ্জীর চূড়ান্ত তালিকা থেকে যাঁদের নাম বাদ পড়বে, তাঁরা যাতে নাম অন্তর্ভুক্তির আবেদন জানাতে পারেন তার জন্য রাজ্য সরকারের পক্ষ থেকে উপযুক্ত ব্যবস্থা গ্রহণ করা হবে। তালিকা থেকে বাদ পড়া প্রত্যেক ব্যক্তি অ্যাপিলেট কর্তৃপক্ষ অর্থাৎ, বৈদেশিক ট্রাইব্যুনালের কাছে আবেদন জানাতে পারেন। উল্লেখ করা যেতে পারে, ১৯৪৬-এর বিদেশি নাগরিক আইন এবং ১৯৬৪-র বৈদেশিক  আইন অনুযায়ী একজন ব্যক্তিকে বিদেশি নাগরিক হিসেবে ঘোষণা করার অধিকার কেবলমাত্র বৈদেশিক ট্রাইব্যুনালকেই দেওয়া হয়েছে। সুতরাং, জাতীয় নাগরিকপঞ্জীর তালিকা থেকে একজন ব্যক্তির নাম বাদ পড়লে তাঁকে বিদেশি নাগরিক হিসেবে ঘোষণা করা যায় না।
রাজ্য সরকার নাগরিকদের সুবিধার্থে পর্যাপ্ত সংখ্যায় বৈদেশিক ট্রাইব্যুনাল স্থাপনের সিদ্ধান্ত নিয়েছে। জাতীয় নাগরিকপঞ্জীর তালিকা থেকে নাম বাদ পড়া আর্ত মানুষকে আইনি সহায়তা দিতে প্রয়োজনীয় বন্দোবস্ত করা হবে বলেও সিদ্ধান্ত হয়েছে।
জাতীয় নাগরিকপঞ্জীর চূড়ান্ত তালিকা থেকে যাঁদের নাম বাদ পড়েছে, তাঁরা যাতে সময়সীমার মধ্যেই নাম অন্তর্ভুক্তির আবেদন জানাতে পারেন তার জন্য কেন্দ্রীয় স্বরাষ্ট্র মন্ত্রক বৈদেশিক ট্রাইব্যুনালে আবেদন জানানোর বর্তমান সময়সীমা ৬০ দিন থেকে বাড়িয়ে ১২০ দিন করার ব্যাপারে যে নিয়মাবলী রয়েছে তা সংশোধন করবে। একইভাবে, ২০০৩-এর নাগরিকত্ব  আইন সংশোধন করা হবে।
রাজ্যের আইন-শৃঙ্খলা বজায় রাখতে রাজ্য সরকারের প্রয়োজন অনুযায়ী কেন্দ্রীয় আধা-সামরিক বাহিনী মোতায়েনের ব্যবস্থা করা হচ্ছে।
CG/BD/DM
(Visitor Counter : 139